# Антифашистко събрание за народно освобождение на Македония

### от Уикипедия, свободната енциклопедия

Факсимиле от решението за "конституиране на АСНОМ като върховно, законодателно и изпълнително тяло и най-висок орган на държавната власт на Демократична Македония", от 2 август 1944 г."

Aнтифашисткото събрание за народно освобождение на Македония или АСНОМ е свикано на 2 август (нарочно избрана дата, за да кореспондира със датата на избухването на Илинденско-Преображенското въстание) 1944 година в манастира Прохор Пчински, недалеч от Куманово. AСНОМ се самообявява за:"врхвоно, законодавно, претставничко и извршно тело и наjвисок орган на државната власт на Демократска Македониjа", без да има широката подкрепа и даден мандат от населението. Свиканото събрание взема решение за провъзгласяването на македонска държава и на македонския език; мaкедонските граждани имат гарантирани равни права, независимо от тяхната етническа принадлежност.

В качеството си на самообявила се за върховна представителна и изпълнителна институция, АСНОМ взема решение за включването на Вардарска Македония като федерален държава в рамките на Югославската федерация. Събранието излиза с манифест, с който описва положението на Вардарска Македония в рамките на Кралство Югославия като колониално, преди да декларира "братството и съюза" с останалите народи на Нова Югославия. Разривът между Сталин и Тито през 1948 г. и провалът на комунистите в гръцката гражданска война слагат край на титовата мечта за обединението на цяла Македония, като отделна нация от българската, под негово управление и в рамките на Социалистическа Югославия. След отслабване на сталиновия натсик над Българската комунистическа партия за признаване и обособяване на така наречената македонска нация и победата на националистите в гръцката гражданска война, Нова Югославия остава единственият реален проводник на македонистките аспирации за националност и квази-държавност.

Председател на АСНОМ е Методи Андонов-Ченто. Целта на Ченто е да създаде повторно обединена напълно независима Македония или република в състава на Нова Комунистическа Югославия. Идейни противници на Методи Андонов са Светозар Вукманович-Темпо, пратеник на Тито и Лазар Колишевски, лидер на новообразуваната просръбска Македонска комунистическа партия. Един от участниците в АСНОМ е и Киро Глигоров, първият президент на независима Република Македония.

## [редактиране] Вижте още

- Антифашистко събрание за народно освобождение на Югославия

Взето от „http://bg.wikipedia.org../../../%D0%B0/%D0%BD/%D1%82/%D0%90%D0%BD%D1%82%D0%B8%D1%84%D0%B0%D1%88%D0%B8%D1%81%D1%82%D0%BA%D0%BE_%D1%81%D1%8A%D0%B1%D1%80%D0%B0%D0%BD%D0%B8%D0%B5_%D0%B7%D0%B0_%D0%BD%D0%B0%D1%80%D0%BE%D0%B4%D0%BD%D0%BE_%D0%BE%D1%81%D0%B2%D0%BE%D0%B1%D0%BE%D0%B6%D0%B4%D0%B5%D0%BD%D0%B8%D0%B5_%D0%BD%D0%B0_%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%8F_d6c0.html“.

Категории: Република Македония

##### Views

- Статия
- Беседа
- Текуща версия

##### Търсене

##### На други езици

- English
- Македонски